ایرانِ اهل‌سنتِ ٹوه‌تریں دینی مدرسه دارالعلوم زاهدانِ بیست‌وهفتمی پاگبندی دیوان گوستگیں پنج شمبها (23 فروردین 1397) اهل‌سنتِ جمعه نمازجاها برجم دارگ.
په سنی‌آنلائنِ هالکاریا، اِے دیوانا بازیں مردمے چه ایرانِ مختلفیں جاهاں بهر زرتگ و وتا را په زاهدانا سرکرتگ.
دارالعلوم زاهدان پاگبندی دیوان پیش چه وتی رسمی وهدا چه چهارشنبه بیگاها بنگیج بوت، دیوانِ اولی بهرا مولوی عبدالحمیدا براهویی نژادا رند چه چهارشنبهِ عصرِ نمازا په مردماں بیان کرت. رند چه مغربِ نمازا مولوی ادریس ریگی چه دارالعلوم زاهدانِ دوره حدیثِ طالباں، آخوند اسکندر ربانی و مولوی بهزاد فقهی یکے چه خراسان رضویِ واجهاں په مردماں گپ و تراں کرت.
دارالعلوم زاهدانِ پاگبندی دیوانِ رسمی بهر چه پنج‌شنبهِ صباحا گوں قاری عبدالمنانِ تلاوتا بنگیج بوت، اِے بهرا بازیں واجهے چوشکه مولوی عبدالناصر محسنی‌پور، دکتر باقر کُرد، استاد صفرآخوند قزاقی، ماموستا کاک هاشم حسین‌پناهی، شیخ محمدصالح پردل، شیخ محمدشافی قریشی، حجت‌الاسلام حسین جوشقانیان، ماموستا محمدطاهر احمدزاده، مولانا سید عبدالصمد ساداتی، دکتر محمدنعیم امینی‌فرد، مولانا محمدعثمان و مولانا اسحاق مدنیا گپ و تراں کرت.
پنج‌شنبهِ صباحِ دیوان گوں 46 حافظ داد و جایزه دیگا آسر بوت.
دیوان آخری بهر رند چه عصرِ نماز بنگیج بوت، اِے بهرا مزنیں واجهاں چوش واجه مفتی محمدقاسم قاسمی، آیت‌الله سلیمانی، مولانا حبیب‌الرحمن مطهری، مولانا عبدالواحد بزرگزاده، دکتر جلیل رحیمی و آخر سرا شیخ‌الاسلام مولانا عبدالحمیدا مردم پنت و نصیحت داتنت.
دیمترا دیوان گوں اِے سال مولویانی پاگبندیا دیما شت، 186 مولوی پاگ بندگ بوت و 107 بانُکِ نام که دینی وانگش دربرتگت، گرگ بوت.
آخر سرا دیوان گوں واجه مولانا عبدالحمیدِ دلی دعا و پریاتاں آسر بوت. اِے سالِ دیوانا چه هر سالا پبلک گیشتر بوتگ و گوشگ بوتگ که گیش چه 250 هزار نفرا بهر زرتگ.